 Proza - : - Ochi de jar de Nicolae Diaconescu : - Ochi de jar de Nicolae Diaconescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Cel mai bun... (Personale) > Hahalera! ... (Personale) > Sadism ... (Proza) > Vasiliu... (Personale) > Oana ... (Personale) > Reflectii ... (Personale) > istorie si... (Proza) > in spatele... (Proza) > Totul ... (Personale) > A curs mult... (Personale) > imun la... (Personale) > Cinci nuci... (Proza) > Poveste la... (Eseu) > Neuitare ... (Proza) > Stare... (Proza) > Libertatea... (Proza) > Album... (Personale) > Dragoste... (Proza) > Maine ... (Personale) > Am nascocit... (Proza) > Cioraniana ... (Personale) > Progresul... (Articol) > incertitudin... (Proza) > Mandrie si... (Proza) > Cuvantul... (Proza) > De veghe ... (Proza) > Omul... (Poezie) > Ce aleg? ... (Personale) > Tot inainte... (Proza) > Supararea... (Proza) > Visinii... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14102573 Ochi_de_jar' > Vizionari: 1474 > Ochi de jar proza [ ] - - - - - - - - - - - - - - - - - - - - - - - - - de Nicolae Diaconescu [Nicu al Popii ] 2017-02-03 | | Ochi de jar Rar e seceta pe vaile noastre! Batranii spuneau ca nu-si amintesc sa mai fi petrecut o asemenea vara.. Tuna pe Mazgana, se innegura cerul de credeai c-o sa vina potopul si taman cand sa-nceapa, vantul spulbera orice urma de nor. Totul se uscase, legumele, porumbii pe lunca, iarba pe izlaz. Pana si raul Argesel abia mai palpaia. Barbati voinici facusera de-a lungul lui bulboane, carau apa de dimineata pana seara si-apoi din nou, noaptea, ca sa ude fiecare ce apuca. Parjolul pusese stapanire pretutindeni si oamenii nu stiau ce sa mai faca. isi atinteau privirile spre padurile inconjuratoare si oftau neputinciosi. Padurarul Costica avea inima haina cum nu se mai pomenise pe meleagurile noastre. Nici nu stiai cand si de unde apare. Suna din cornul de vanatoare intr-o parte si te trezeai cu el in cealalta. Noi, copiii, strigam in urma lui: Suna paduraru-n coasta Ca padurea nu-i a noastra Padurea-i a statului Paduraru" al dracului Nea Costica alerga dupa noi si daca vreunul ii intra in mana nu-l scapa nimeni. Dupa ce il zvanta in bataie, ii lua vacile la obor, amenintand ca o sa aiba el grija sa ii trimita in judecata pe cei care nu respecta legea. Oamenii se incrancenau si abia asteptau sa-l prinda si ei la o cotitura. Pana atunci soarele continua sa ne arda legumele, pomii sa se usuce, animalele sa se prapadeasca. Eu aveam in grija doua vaci si viteii lor. Laptele era hrana noastra de baza. Le-am dus la pascut pe Dealul Piscului si in Groapa Albinei, la Voroveni, unde mai era ceva iarba. Un frate mai mare, nenea Aurica, a impilat vacile sa nu se agate de cracile de prun. in acel an terenurile noastre unde pasteam vacile intrasera in comasare si fusesera luate la colectivul din Davidesti. Eu nu intelegeam cum de pasunile nu mai sunt ale noastre, asa ca lasam vacile sa-si urmeze drumul stiut. Mama, de teama sa nu patesc ceva, ii ceruse lui nenea Aurica sa mearga cu mine. Cand a aparut paznicul colectivului, vacile pasteau la poala Piscului, langa paraul Albina. Era un om gras, matahalos si schiopata de un picior. A ridicat bata in care se sprijinea si a inceput sa strige la noi: -De ce pasteti ma vacile aici, hai? vi le iau la obor. M-am intors catre nenea Aurica: -Ajutor, nu-l lasa, ne ia vitele, nene  Fratele meu a ramas neclintit, n-a schitat niciun semn de impotrivire. Eu am tipat, am incercat sa-l opresc. Mi-a dat un branci si s-a indepartat sontacaind. Nu stiam de ce nenea Aurica nu a reactionat, se uita tacut cum ne lua vacile. Atunci am luat-o la fuga. Patru kilometri am alergat pana acasa. iesea foc din mine, abia mai puteam sa vorbesc, i-am spus totul mamei. A plecat ca o vijelie, si seara, destul de tarziu, s-a intors acasa cu vacile. Mi-a zis: -Locurile alea nu mai sunt ale noastre, sa nu mai calci pe acolo vreodata. Am ascultat-o cu sfintenie pe mama, dar unde sa le pasc? Am mers cateva zile pe prundul garlei, pe raul Argesel unde abia gaseau cate un smoc de iarba. Laptele aproape le secase, animalele slabiserea foarte mult si dupa o saptamana, am hotarat sa urc pe valea Baicului, prin locuri unde nu umblasem vreodata. Ma opream sus in Bolda si coboram pe o valcea unde ramasese ici-colo o buruiana rezistenta la caldura. Le mai rupeam si cate-o craca, doua de fag sau stejar, dar tot cu teama, sa nu observe padurarul. Bietele vaci nici nu mai pasteau, isi tocisera buzele incercand sa apuce iarba de pe pamantul ars ca o caramida. Pe la pranz le strangeam sub un stejar si ramaneau acolo, dand din picioare si plescaind cozile dupa muste. Atunci scoteam cartea din traista si citeam. Uneori mai trecea si nenea Costica pe acolo. ii dam buna ziua cu mult respect, iar el mormaia ceva, nu intelegeam ce. Se uita la mine, la vaci si intreba: -Maa, tu le-ai bagat in lastar? Lastarul era la vreo 500 de metri, padurea fusese taiata pe rase si era in anul al patrulea de refacere. -Nu nene Costica, stiu ca nu e voie, mi-a dat mama grija. -Eh, eh, daca le mai tii mult asa, o sa-ti moara de foame. Tu nu vezi, le numeri coastele! si pleca sunand cat putea din cornul sau afurisit. Mama era si mai ingrijorata dupa ce ii povesteam ca iar il intalnisem. Zicea ca ne cauta galceava si-o sa patim mare necaz daca ma prinde cu vacile in lastar. intr-o zi, se inserase bine, Breaza a pornit singura, a cotit pe o valcea si-a intrat intr-o vagauna adanca. Balaia si viteii ramasesera mult in urma si nu stiam cum sa ma impart. Am incercat s-o intorc pe Breaza, n-a fost chip, intre timp intrasera si celelalte in rapa. Mi s-a facut teama, aveam un gol in burta, dar Breaza mergea intins si celelalte se luasera dupa ea. Curand am patruns intr-o poienita cu iarba grasa si proaspata cum nici nu-mi venea sa cred ca mai exista. Jur imprejur izvoare puternice faceau sa musteasca pamantul de apa. Vacile pasteau hamesite. Trecuse mult de miezul noptii cand am luat-o din loc. Ne-am intors tot prin vagauna ca alte iesiri n-am aflat. Acasa mama se da de ceasul mortii ca am patit ceva, dar, cand am ajuns cu vacile burduf si ugerele pline, a uitat de suparare. De mult nu mai mancasem lapte pe saturate, cu totii. M-am culcat si-a doua zi am luat-o de la capat. Mama s-a linistit intr-o oarecare masura cand i-am spus ca poiana e ascunsa si chiar ziua e greu sa ajungi acolo din cauza intrarii cat o poteca de ingusta, a maracinilor si a rapilor inconjuratoare, dar tot nu putea inchide ochii pana nu apaream si eu, totdeauna dupa miezul noptii. -Daca o fi sa te prinda, zicea ea, sa fugi, sa lasi vacile, ca te nenoroceste si nu mai ramai zdravan, apoi ma mangaia ingandurata la plecare. si mama continua sa care toata ziua apa din bulboana, iar eu urcam cu vacile pe drumurile cunoscute numai de mine. intr-o noapte, cum stam incordat sa prind cel mai mic zgomot, sub un mal, la cativa metri departare, doua luminite scaparara pentru o clipa. Am incremenit. imi tineam suflarea si ascultam. iarba cruda rupta cu lacomie de vaci, era pentru mine cel mai frumos cantec, dar acum imi provoca aproape durere. Chircit ma uitam in directia unde vazusem luminitele, cand suflarea calda si limba aspra a vitelului cel mic m-a atins peste fata. Mi-am inabusit cu greu un tipat. Gandeam ca mi s-a parut, cand, luminitele au aparut din nou si n-au mai disparut. Se apropiau, se departau, erau cand doua, cand mai multe si se auzeau trosnituri, fasieli. Vacile isi vedeau de treaba, pasteau la fel de lacome ca inainte. Abia m-am apropiat de ele. -Hai Breaza, hai vitelul tatii ca lupii sunt in vagauna si ne mananca pe toti Vocea nu mi se auzea, vorbeam in gand, tremuram ca daca as vorbi tare padurarul, ascuns cine stie pe unde, o sa m-auda.. Vacile nu se clinteau iar luminitele erau din ce in ce mai multe. Atunci am scos briceagul si-am impuns-o pe Breaza, adanc. Sangele a tasnit. A saltat capul, a ramas o vreme atenta, apoi a mugit usor. Viteii s-au apropiat si s-au strans in ea. -Hai Breaza, hai fetita tatii, ii spuneam tot in gand si-o manam spre povarnisul din fata. Vacile, tot mai speriate mugeau, ingenunchiau o clipa si urcau cu gafaieli pravalind in urma pamant si pietroaie. Nu credeam sa mai ajungem sus! Totusi primii au fost viteii, apoi Balaia si ultima Breaza. S-a scuturat de pamantul pravalit peste ea apoi a-nceput sa-si linga vitelul. Eu am tras atatea chiote pana am ragusit. Ochii de jar ma ardeau inca, atat de tare ca durerea devenise chinuitoare. M-am tavalit, m-am ridicat si iar m-am tavalit. Gemeam, strigam, chiuiam. Vacile, linistite acum, incepusera sa rumege. Tot Breaza a luat-o domol spre casa. Atunci, parca trezit din spaima, am putut iarasi sa strig: Suna paduraru-n coasta Ca padurea nu-i a noastra Padurea-i a statului Paduraru" al dracului Al dracului Al dracului . Stelele de august impanzeau cerul, iar jos in sat, ici colo clipea cate-o luminita aprinsa pentru cei asteptati cu inima stransa, ca si pe mine, sa ne intoarcem teferi acasa.. P:S: Dupa un timp Breaza a fost dusa la Concar si am jelit-o ca pe un membru al familiei Paznicul Colectivului Davidesti s-a ingrasat mai tare si a facut infarct. La inmormantare nu l-a jelit nimeni. in 1988 nenea Aurica mi-a spus, Nicule, am visat ca vom primi inapoi terenurile si padurea, sunt foarte sigur de asta. L-am privit ca pe un om bolnav care nu mai stie ce spune. De altfel a murit la o luna dupa asta. in 1990 nenea Costica padurarul a trimis vorba cand mai vin in Vulturesti sa trec pe la el. Mi-a aratat doua caiete scrise de mana despre perioada razboiului cand fusese prizonier in Siberia. Se intorsese dupa 10 ani de la incheierea pacii si tot satul il crezuse mort. Un nepot i-a tiparit acele insemnari. in 1992 dupa ce am primit terenurile inapoi am strabatut cu piciorul Dealul Piscului, Groapa Albinei, pe lacre, unde mama imi ceruse, dupa ce ne luasera vacile la obor, sa nu mai calc vreodata. in 2011 am donat terenurile Episcopiei Curtea de Arges pentru a construi un lacas religios. A fost dorinta surorii mele Ecaterina, (Catela, Cati), si noi, ceilalti frati in viata Mihail, Gabriel, Tatiana si Nicolae am fost de accord. De altfel, Catela si-a amintit tot ce am povestit mai sus... Povestea a fost scrisa inainte de 1989 pentru fiica mea Delia si la rugamintea ei o public acum. | index 'pageview'); 